DISPUTATIO  MEDICA 


INAUGURALI9 

QUAEDAM  DE 

FEBRE  CONTINUA 

COMPLECTENS ; 

QUAM, 

ANNUENTE  SUMMO  NUMINE, 

EX  AUCTOIUTATE  REVERENDI  ADMODUM  VIRI, 

J).  GEORGII  BAIRD,  S.S.  T.P. 

ACADEMIAE  EDINBUROENAE  PRAEFECTI ; 

NECNON 

AMPLISSIMI  SENATUS  ACADEMICI  CONSENSU; 

ET  NOBILISSIMAE  FACULTATIS  MEDICAE  DECRETO 


<£vafcu  ©octorts, 

SUMMISOUE  IN  MEDICINA  HONORIBUS  AC  PRIVILEGIIS 
R ITE  ET  LEGITIME  CONSEQUENDIS ; 

ERUDITORUM  EXAMINI  SUBJICIT 

GULIELMUS  THOMAS  WILLIAMS, 

Ungitis, 

SOCIETATIS  REGIAE  MEDICAE  EDINENSIS, 

PRAESES  3ENR.  ANNUUS. 


" Multum  egerunt  qui  ante  nos  fuerunt,  sc<l  non  peregerunt ; multum  adhuc  restat 
operae,  multumque  restabit:  neque  ulli  nato  post  mille  saecula  praecidetur  occasio 
aliquid  adhuc  adjiciendi." — Seneca. 


EDIN  BURGI: 

EXCUDEBANT  J.  PII.LANS  ET  FILIUS. 

M.DCCC.XXIII. 


AND.  DUNCAN,  Jun.  M.D.  S.R.S.  Ed. 

IN  ACADEMIA  EDINBURGENA 
MATERIAE  MEDICAE  PROFESSORI  ET  PRAELECTORI  CLINICO; 

VIRO  VIRTUTIBUS, 

QUAE  CIVEM  HOMINEMQUE  EXORNANT, 

NON  MINUS  QUAM  ERUDITIONE  ET  SCIENTIAE  AMORE, 

INSIGNI  ; 

ARTEM  HIPPOCRATICAM  SUMMA,  ET  MERITA  CUM  LAUDE 

EXERCENTI ; 

HOC,  QUALECUNQUE  SIT,  OPUSCULUM, 

MAXIME  DEVINCTUS, 

D.  D.  D. 

AUCTOR. 

Tibi,  vir  egregie , has  studiorum  primitias  dicavi, 
non  ut  tuam  famam,  optimorum  et  doctissimorum 
judicum  testimoniis  jamdudum  confirmatam,  au- 
gerem ; sed  ut  memorem  tui  beneficii  me  praestarem. 
Monita  illa  et  consilia  complura,  quae  de  medendi 
scientia  niecuni  munus  illud  Anglice  “ Clinical  Clerk” 
vocatum  obeunte  comiter  et  benigne  communicasti, 
ita  menti  insita  esse,  ut  in  morbis  medendis  mihi 
praesto  et  ex  usu  sint,  enixe  opto  et  confido.  Diu 
vivas  familiae  tuae  Decori  et  solatio,  arti  Apollinis 
ornamento,  hominibus  vel  valentibus,  vel  morbo  op- 
pressis praesidio. 


Edinburgi,  Kalendis  Julii. 


DISSERTATIO  MEDICA 


INAUGURALIS 


DE 


FEBRE  CONTINUA. 


Continuam  Febrem  apud  oppida  hujus  insu- 
lae grandiora  nunc  grassari,  et  hujus  morbi 
causas,  per  omne  seculum  easdem,  corpus  hu- 
manum similiter  affecisse  apud  omnes  pro  cer- 
to habetur;  quamvis  enim  medici  aliis  tempori- 
bus alias  opiniones  de  morbi  genere,  causa, 
rationeque  medendi  habuerunt ; tamen  human- 
um genus  tali  vitio  semper  et  ubique  laborasse  ex 
ipsorum  scriptis  certe  patet.  Mihi,  ad  alia  quan- 
quam  properanti,  non  omnino  huic  disputationi 
alienum  'videtur,  brevissime  opiniones  varias 
inter  celeberrimos,’ «cum  antiquos  tum  recentiores 

medicos,  de  hujus  morbi  origine  et  causis  expri- 
mere, observationesque  notatu  dignissimas  ex- 
ponere. 

Plurimi  inter  Graecos,  Anaxagoram  secuti, 
febrem  aliosque  acutos  morbos  bili  superfluenti 
tribuerunt;  cui  doctrinae  Aristoteles  objecit*, 
et  aliam,  quamvis  rei  naturam  minime  dili- 
gentius scrutatus  est,  proposuit.  Hippocrates, 
rectius  judicans,  progressum  formam  que  hujus 
morbi  variam  et  mutabilem  investigavit,  sed  ex 
ignorantia  pathologiae  tunc  temporis  imperfec- 
tae, causam  febris  agitare  neglexit.  Praxago- 
ras  Cousf  febris  ineuntis  horrorem  e vena  cava 
proficisci  edocuit,  quae  opinio,  ab  ea,  quam  nos- 
ter Armstrong  in  medium  protulit,  venas  nem- 
pe omnes  inter  horrorem  sanguine  congesto 
opprimi,  haud  multum  distare  mihi  vide- 
tur. Erasistratus  £ febrem  inflammationi 
cognatam  esse  primus  contendit;  et  venas  minu- 
tissimas sanguine  congestas  esse  (mgfwrrmvs) 


* Arist.  de  Part.  Animal,  lib.  iv.  t Rufius,  1.  i.  ch.  S3. 
4:  Galen.  Comment.  ii.  in  lib.  de  Nat.  Human. 

meminit  *.  Celsum  ei  sententiae  de  natura 
febris  cui  ego  assentior  favisse  apparet ; liis  enim 
verbis  utitur,  “ Dividam  omnes  (morbos)  in 
eos  qui  in  totis  corporibus  consistere  videntur, 
et  eos  qui  oriuntur  in  partibus  et  paulo  pos- 
tea “ sequitur  curatio  febrium,  quod  et  in  toto 
corpore,  et  Vulgare  maxime  morbi  genus  est 
et  alibi  “ nec  verum  est,  quod  dicitur  a qui- 
busdam, nullam  febrem  inordinatam  esse,  nisi 
aut  ex  vomica,  aut  ex  inflammatione,  aut  ex  ul- 
cere.” Disciplina  Galenica  de  humoribus  pu- 
trefactis et  vitiosis,  multum  diuque  apud  La- 
tinos et  Arabicos  medicos,  Imperio  Romano 
jam  deflorescente,  accepta,  omnibus  satis  nota 
est.  jRtius  f multis  praeceptis  edocuit,  quo- 
modo febricitantes  per  aera  purum  atque  frigi- 
dum in  cubicula  admissum  et  similia  curaren- 
tur; et  admodum  miror  regimen  huic  con- 
trarium, nempe  quod  excitat,  unquam  placuisse 
medicis  peritis,  qui  ex  morbi  statu  atque  signis, 
aegrotos  tali  ratione  curandi  ad  magnum  peri- 

* Galen.  de  Venaesect  adv.  Erast. 

t Tctrabcbl.  ii.  Serm.  ii. 

culum  vel  etiam  mortem  expositos  esse,  nosse 
debuerunt.  In  doctrina  a Palladio*  tradita,  de 
interna  et  externa  irritatione,  et  de  istis  humo- 
ribus suppressis  qui  secerni  debent,  multa  pa- 
rum distantia  ab  iis,  quae  hodie  apud  medicos 
omnes  recepta  sunt,  praecipiuntur. 

J.  Fernelius  f ad  nervorum  affectionem 
febres  referendas  esse  primus  omnium  edocuit; 
hic  et  Van  Helmont,  qui  febrem  Archio  vel 
principio  vitae  attribuit,  eam  disciplinam  intro- 
duxit, quam  acutissimus  Cullen,  Academiae 
Medicae  Edinensis  decus,  tanto  studio  curaque 
perfecit  et  stabilivit. 

Pathologia  Chemica  Paracelsi  multum  in- 
ter haec  tempora  valuit ; somniis  vero  ejus  tam 
vanis  et  futilibus  merito  celeberrimus  noster 
Sydenhamus  semet  opposuit ; qui  signa  pro- 
gressusque morbi  sedulo  considerans,  recte  ju- 
bet omnes  motus  incitatos  abnormesque  regi  et 
sedari,  vires  autem  dilapsas  sustineii , si  \el 
malum  ingravesceret,  vel  se  intermitteret,  vel 


* Opera  Pathol.  lib.  iv. 


+ Tali,  de  Febribus,  cap.  9. 

decideret.  Boerhavius  nexum  inter  causas 
morborum  et  morbidas  actiones  inde  incipientes 
apud  Academicas  suas  Praelectiones  exposuit. 

Opiniones  diversas  Stahl*  confudit;  et  illustris 

% 

Sauvage|  Pathologiam  hanc  physico-chemi- 
cam  arcte  amplexus  est,  adjecto  cordis  et  arteria- 
rum incitato  motu,  quo  mechanica  obstructio 
amoveretur.  Haud  necesse  est  opiniones 
Brown  enucleare,  quae,  utpote  simplices  fa- 
cilesque  et  medicorum  studiis  utiles,  plurimos 
aliquando  sectatores  habuere.  Quamvis  mi- 
hi pergratum  foret  novam  rationem  curandi 
febres  aliosque  morbos  acutos  apud  Italicos  f 
in  hac  dissertatione  meminisse ; vel  varias  opi- 
niones apud  medicos  Germanos  § enumerasse  et 
investigasse  ; tamen  sententiae  apud  nos  re- 
ceptae de  natura,  origine  et  causis  febris  prius, 
ut  mihi  videtur,  considerandae  sunt. 

Meum  fuit  propositum,  hoc  malum  clarius 
depingere  ex  febricitantibus  quos  ipse  vidi ; sed 


* Theorea  Medica. 


+ Rasori  Tommassini. 


t Nosolog.  Method. 

§ Ilildcbrand  Institut.  Mcd.  Reil. 

liujus  disputationis  brevitate  pauca  tantum 
scribere  cogor,  praecipue  cum  causas  rationem- 
que signorum  exquirere  malim. 

Nonnulli  per  aliquot  dies  animi  et  corporis 
lassitudine,  torpore  frigoreque  vix  percepto,  affici- 
untur; vultus  quoque  est  pallidus,  summa  cutis 
adstricta : huic  accedit  maxima  virium  defectio, 
secernenda  omnia  vel  imminuta  vel  suppressa, 
calor  superficiei  augetur,  actione  cordis  paulo  et 
inaequaliter  incitata,  lingua  fit  arida  et  fusca,  hu- 
mor glutinosus  dentibus  inhaeret;  tremor  in  venis 
jugularibus  manifeste  observari  potest:*  aeger 
cibum  nec  appetit  nec  concoquit : aliquando  vel 
obsurdescit,  vel  stupore  maximo  afficitur,  vel 
supinus  jacet.  Talia  signa  per  aliquot  dies 
gradatim  augent ; tum,  si  ita  dicam,  consistunt ; 
dein  paulatim  decrescunt ; secretiones  quoque 
redeunt ; lingua  ex  sicca  fit  huinida,  cutis  mol- 
lis, et  alvus  soluta  est,  cibi  desiderium  reverti- 


* Hoc  signum,  quod,  ut  puto,  plurimi  medici  liaud  recte 
arteriarum  carotidarum  pulsationem  esse  judicaverunt,  Doc- 
tor  Duncav,  jun.  febris  continuae  diagnosticum  esse  primus 
milii  ostendit. 

tur,  sitis  minuitur,  et  aeger  gradatim  convales- 
cit. Morbum,  somno  quieto  praecedente,  deces- 
surum aegri  vultus  saepe  primus  mihi  ostendit; 
et  postea  signa  gravia  tarde  leniri  observavi. 
Saepe  vel  urina  copiosa,  limpida,  quaedam  sub- 
sidentia habens  ; vel  sudor  per  totam  superfi- 
ciem liberrime  effusus ; vel  ex  alvo  liquidae  de- 
jectiones, nonnunquam  quoque  cruore  mixtae, 
me  morbum  cito  terminaturum  certiorem  fece- 
runt. Febris  tamen  non  semper  ita  procedit ; 
signa  ingravescunt,  animi  vires  delapsae  sunt ; 
nares  fiunt  acutae,  tempora  sunt  collapsa,  oculi 
concavi  multa  pituita  sunt  impleti,  ungues  digi- 
tique pallent,  spiritus  fit  frigidus,  et  gelidus 
sudor  caput  cervicemque  humectat — infelix 
tandem  ad  imam  lecti  partem  delabitur,  e 
veste  fimbrias  deducit,  imagines  captat,  cum 
murmuratione  delirat ; stercora  quoque  liquida, 
foetida,  aliquando  cruore  mixta  ex  alvo  absque 
aegri  voluntate  dejiciuntur ; urina  autem,  vel 
ob  sphincterem  resolutum  continue  stillat,  vel, 
vi  contractili  vesicae  amissa,  retinetur  ; tandem 
aegrum  rnors  interimit.  Quia  in  talibus  exem- 

piis,  morbo  ingravescente,  nulla  signa  proprias 
partes  afficientia  sese  ostenderunt,  febrem  hanc 
“ continuam  simplicem”  appello. 

Visceris  alicujus  inflammatio,  vel  partis  non- 
nullius labor  saepe  cum  solitis  signis  connecti- 
tur : lioc  autem  evenire  vidi  vel  in  primo, 
vel  altero,  vel  tertio  stadio  ; at  licet  partis  labo- 
rantis indicia  cum  febris  signis  conjungantur  ; 
tamen  his  amotis,  febris  ad  finem  solitam  per- 
ducitur. In  febribus  ita  complicatis,  pulsus  ne- 
cessario durior  est,  sitis  urget,  urina  plerumque 
rufa  et  crassa ; si  ad  caput  sanguis  ruit,  aeger 
nocte  dieque  vigilat,  oculi  ejus  lumen  refugiunt, 
quae  in  iis  alba  esse  debent  rubescunt,  et  digito 
admoto  arteriae  carotidae  valide  micare  perci- 
piuntur ; facies  ejus  fit  tumida,  mens  delirat, 
brachia  et  crura  quoque  inaequaliter  jactantur : 
interdum  vero  aeger  nervorum  distentione  vari- 
isque hujusmodi  doloribus  urgetur.  Si  impe- 
tus sanguinis  fit  aut  ad  pulmones,  aut  jecur, 
aut  intestina,  respiratio  est  frequens  et  diffici- 
lis cum  tussi  molesta,  dolor  quoque,  abdomine 
vel  lateribus  pressis,  augetur  ; aut  talis  aflec- 

tio  Vel  cibi  fastidio,  vel  singultu,  vomitu  vari* 
isve  aliis  signis  clare  se  ostendit.  Mimine  prae- 
tereundum est,  me  multos  febricitantes  vidisse, 
qui  per  aliquot  dies,  nulla  parte  prae  aliis  labo- 
rante, aegrotabant : postea  tamen  pars  aliqua 
inflammatione  subacuta  afficiebatur.  Hoc  ma- 
lum, hanc  aut  illam  partem  aggrediens,  sedem 
suam  vel  medicinae  ope,  vel  sponte  sua  saepe 
mutare  notavi : Indicia  autem  hujus  affectionis 
incipientis  haud  sine  magna  cura  et  acumine 
deprehendi  possunt ; malum  latens  interdum 
abdomen  prementi  se  ostendit,  et  acutus  sed 
non  depingendus  vultus  medico  perito  cerebri 
irritationem  indicat.  Tanta  quoque  exaspera- 
tio accedentem  febrem  aliquando  comitata 
est  ut  capitis,  vel  pulmonum,  aliusve  partis 
inflammationi  compar  sit ; hac  autem  subla- 
ta, pulsus  frequens,  calor  superficiei  auctus, 
lingua  arida  et  fusca,  secretiones  suppressae, 
vires  animi  atque  corporis  fractae  febrem  con- 
tinuam indicavere.  Haud  tamen  hujusmodi 
mala,  vel  levia,  vel  gravissima  febri  neces- 
saria esse  mihi  videntur : quippe  in  uno  exem- 

plo  febricitantem  ab  initio  oppressere  ; in  altero 
per  aliquot  dies  morbo  jam  consistente  accessere; 
in  tertio  non  nisi  morbi  finem  versus  aegrum 
affecere.  Haec  opinio  multum  confirmata  est  ex 
observationibus  Sydeniiami*  Cheyne|,  et 
DuncanJ,  qui  haec  abnormia  quibusdam  anni 
temporibus  prae  aliis  valere  affirmant:  omnibus 
notum  est,  dolorem  vel  capitis,  vel  pulmonum, 
vel  intestinorum,  aliarumque  partium  eo  anni 
tempore  febricitantes  praecipue  afficere,  quo  ta- 
lis morbus  maxime  grassatus  est.  Habitus 
autem  corporis,  vitae  genus,  morbique  prae- 
cedentes non  minus  considerari  debent.  In  me- 
lancholicis, morbus  sub  initium  melancholiam 
saepe  refert ; et  vel  delirii  trementis,  vel  hy- 
steriae  formam  per  aliquot  dies  febris  induit. 
Tertium  quoque  genus  febris  vidi,  in  quo  se- 
cundus, vel,  ut  dicitur,  “ exacerbationis”  gradus, 
vix  quidem  observatus  est ; vel,  ut  aliter  dicam, 
exempla  non  desunt  febricitantium  qui  a primo 
ad  tertium  stadium  “ stage  of  collapse,”  vix 


Syd.  de  Feb. 


t Dublin  Hosp.  Rep. 


J Clin.  Rep. 

ulla  exacerbatione  interjecta,  cito  transierunt:  in 
talibus  exemplis,  crisis  nunquam  ferme  manifes- 
ta est ; refectio  autem  tarda,  et  periculum  mor- 
bi recidivi  semper  magnum.  Hanc  formam 
cum  Armstrong  “ conjestive”  nuncupo. 

Signa  quae,  corpore  inciso,  patefiunt,  vel  in- 
flammationem antecedentem,  vel  motum  san- 
guinis concitatum  in  membranis  mucosis  et 
serosis  saepe  ostendunt ; has  enim  densatas,  illas 
ruberrimas  vel  purpureas  vidi ; serum  lym- 
phamque effusam,  partes  contiguas  inter  se 
adhaerentes  animadverti.  Rarius,  sed  aliquan- 
do tamen,  membrana  interna  ventriculi  et  in- 
testinorum erosa  est,  et  media  etiam  tunica 
nonnunquam  terebratur,  et  in  perpaucis  exem- 
plis corpora  spongiosa  ex  ulceribus  pullulave- 
runt. Nunquam  sane  cerebrum  vera  suppura- 
tione corruptum  notavi ; materiem  tamen  puri 
simillimam  cum  lympha  coagulata  commistam 
supta  duram  matrem  ad  cranii  basin  inveni. 
Fatendum  tamen  est,  partes  haud  in  omnibus 
exemplis  ita  videri,  neque,  ut  opinor,  signis 

c.  3 

prioribus  respondere*.  In  quarta  circiter  parte 
corporum  post  febrem  dissectorum  nullum 
morbi  vestigium  inveni  f;  etipse  etiam  adfui  dum 
sagacissimi  medici  corpora  ad  suas  opiniones  sta- 
biliendas multa  cura  scrutabantur,  qui  se  nul- 
lum vitium  detegere  posse  confessi  sunt.  Mor- 
ganius  ipse  his  verbis  usus  est,  “ atque  adeo 
id  saepe  latet  per  quod  febres  interficiunt.”  In 
his  autem  intuendis  permagni  interest  ne  er- 
remus, et  eas  laesiones  pro  febris  causa  habea- 
mus, quae  ex  morbo  praecedente  oriuntur.  Si 
ex  cerebro  rubente,  (quod  quidem  indicat 
vasa  sanguine  referta,)  patet  actionem  ibi 
fuisse  inordinatam ; anne  igitur  pro  certo  se- 
quitur, uti  contendunt  Marcus,  Plouequet, 
Clutterbuck,  et  Mills  febrem  inde  ortam, 
fuisse?  Si  membrana  mucosa  intestini  plus 
justo  rubet,  vel  ubivis  ulcere  aut  sphacelo  cor- 
rumpitur, an  nobis  cum  BrousSxIIS  putandum, 
talem  inflammationem  causam  fuisse  primariam. 


* Cheyne  on  the  Dublin  Hosp.  Reports,  hanc  rem  confirmat 
et  etiam  Bateman. 

+ Vide  Armstrong  on  Typhus. 

eamque  pro  febris  ipsissimo  fonte  et  origine  ha- 
bendam ? Annon  verisimilius  est  istam  sive 
cerebri,  sive  membranarum  inflammationem  fe- 
bri jam  existenti  supervenisse  ? Nonne  tutius 
foret  confiteri,  hanc  rem  omnino  nobis  igno- 
tam esse?  Mirari  autem  non  debemus  febri- 
um causas  occultas  esse,  cum  nonnulla  venena 
actione  omnino  ignota  mortem  efficiunt.  Quae- 
dam certe  ex  iis  acuta  inflammatione  interfici- 
unt ; alia  autem  vitae  vires  subito  delent,  nec 
vestigium  ullum  necis  causae  relinquunt ; cum 
primum  enim  extremis  nervis  adhibita  sint 
omnes  actiones  ad  vitam  sustinendam  necessa- 
rias ita  pessum  dant,  ut  causa  vel  modus  agendi 
nobis  omnino  sit  ignotus.  Alia  vero  cum  san- 
guine sese  commiscent,  et  vires  suas  vel  doloris 
severitate,  vel  morte  ipsa  tantummodo  osten- 
dunt. 

Mills*  ex  aspectu  partium,  corpore  inciso, 
opinionem  suam  firmare  conatus  est,  febrem  sci- 
licet continuam  ex  cerebri  inflammatione  oriri : 
exeinplaf  autem,  quae  ad  confirmandam  opinio-» 


* Mills’  “ Enquiry,”  &c. 


t Mills’  “ Dissections,”  &c. 

nem  adducit,  ab  iis  quae  commemoravi,  pa- 
rum discrepant ; iisdem  itaque  argumentis  de 
utrisque  uti  licebit.  Eadem  vitia  in  cerebro  de- 
tecta fuisse,  quae  Phrenitis  et  Hydrocephalus 
ostendunt,  affirmat.  Si  autem  ea  signa  in  omni- 
bus exemplis  febris  continuae  adessent,  quae  vel 
in  Phrenesi,  vel  in  pulmonis  aut  cordis  dolore,  vel 
in  enteritide  sese  praebent,  opinioni  ejus  statim 
assentirer.  Talis  vero  opinio  nec  indiciis 
morbi  ipsius,  nec  partium  laesarum  aspectu 
confirmatur : plurima  enim  corpora  perscruta- 
tus sum  in  quibus,  nec  in  cerebro,  nec  in  mem- 
branis, nec  ulla  in  parte  talis  actionis  notas 
inveni.  Apud  librum  cui  titulus  est — “ Trans- 
actions  of  the  Dublin  Association haecce  ver- 
ba eduntur ; “ The  brain,  so  constantly  sup- 
posed  to  be  the  seat  of  inflammation,  rarely  ex- 
hibited  the  characters  of  such  a state  ; in  some 
instances  this  organ  was  paler  than  usual;” — 
et  Percival  ita  scribit,  “ With  respect  to  the 
brain,  I liave  examined  many  cases,  in  which 
no  deviation  occurred  from  the  due  and  ordi- 

nary  condition  of  this  viscus”’ — Multi  alii 
eandem  rem  confirmant.  Cerebrum  ipsum  ple- 
rumque firmum  inveni,  et  medici  fere  omnes 
idem  testantur.  Nec  mirari  debemus,  cere- 
bra febribus  interemptorum  firmiora  esse  iis 
quae  anatomiam  studentes  secant,  quia  paulo 
post  mortem  illa  explorantur,  haec  vero  non  ni- 
si post  aliquot  dies  plerumque  secantur.  Ce- 
rebra etiam  non  minus  eorum,  qui  capitis  poe- 
nas luerunt,  quam  febricitantium  saepe  firma 
sunt ; iisdemque  persectis,  plurimas  sanguinis 
guttulas  ex  vasis  innumeris  cerebri  substantiam 
permeantibus  stillantes  nunquam  non  animad- 
verti. Serum  vero  in  ventriculis  effusum  saepe 
tantulum  est,  ut  nihili  faciendum  sit : sin 

vero  copiosius,  et  alia  actionis  plus  aequo  con- 
citatae signa  reperiuntur,  non  ideo  semper  pro 
certo  judicandum  est,  cerebri  inflammationem 
causam  fuisse  occultam  multiplicis  omnium 
actionum  perturbationis,  et  virium  tum  animi 
tum  corporis  defectionis,  quae  ab  initio  usque 
ad  finem  morbi  adfuerunt.  Illa  enim  cerebri 
inflammatio  Phrenesis  dicta,  aeque  ac  Hydro- 

ceplialus  acutus  signis  longe  diversis  ah  illis, 
quae  Typho  sunt  propria,  dignoscitur.  Illis 
dolor  capitis  vehementissimus,  maxima  lucis 
atque  soni  impatientia,  pulsus  frequens,  va- 
lidus, durus,  vultus  atrox,  delirium  cum  singu- 
lari furore,  et  vires  admodum  intentae  acce- 
dunt. In  hac  vero  contra,  dolor  obtusus,  mens  pi- 
gra, delirium  cum  murmure,  tremores,  imagines 
ante  oculos  volitantes,  virium  defectio,  pulsus 
debilis  et  parvus  potius  quam  validus  inveni- 
untur. Praeterea  nonne  fieri  potest  serum, 
quod  in  multis  cerebris  revera  inventum  est, 
e vasis  perquam  laxatis  paulo  ante  mortem 
effluxisse  ? Huic  autem  opinioni  lubentius  assen- 
tior,  quod  talis  humor  abundat,  non  sane  in 
iis,  qui,  febre  adhuc  exardente,  et  exacerbatione 
gravissime  saeviente  obierunt ; sed  in  iis,  qui, 
inulto  serius,  devicta  scilicet  incitatione,  et 
viribus  longo  morbo  jam  fractis,  in  statu  ut 
dicitur  “ collapse,”  potius  quam  in  exacerba- 
tione, morbo  succubuere  : Serum  quoque  longe 
copiosius  inveni  in  quibusdam  hominibus,  qui 
cordis  actionem  incitatam  vix  ullam  osten- 

dere,  sed  qui  contra,  ex  languore,  lassi- 
tudine, cibi  fastidio  et  tremoribus,  vultum 
pallidum,  summam  cutem  adstrictam,  pul- 
sum parvum  et  debilem,  viresque  multum  im- 
minutas habuerunt,  et  torpore,  surditateque 
cum  lingua  arida  et  fusca  laborarunt ; supini 
quoque  ad  imam  lecti  partem  delapsi  sunt  et, 
ut  ita  dicam,  vitae  viribus  oppressis,  gradatim 
deperierunt.  Alii  causam  morbi  medullae  spina- 
li ejusque  membranis  inflammatis  attribuerunt: 
quicquid  autem  de  partibus  intra  calvariam 
dictum  est,  idem  ad  eas  intra  canalem  spina- 
lem pertinet ; iisdem  enim  argumentis  utraque 
opinio  vel  refutatur  vel  confirmatur.  Brous- 
sais  et  alii  quidam  ex  inflammata  membrana 
mucosa  ventriculi  et  intestinorum  febrem  ori- 
ri et  procreari  contendunt : Hanc  sententiam, 
ni  fallor,  Rahn  Helvetius  proposuit;  et  cum 
inter  hodiernos  medicos  vigeat,  haud  inutile 
videtur  considerare  quibus  rationibus,  et  qua 
auctoritate  illius  fautores  suam  opinionem 
vindicare  conentur.  Dictum  est  ab  iis,  qui 
hanc  opinionem  tuentur,  nauseam,  vomitum, 

dolorem  epigastri,  et  similia,  quibus  febrici- 
tantes saepissime  vexantur,  talem  adesse  in- 
flammationem indicare ; et  membranam  quo- 
que illam  post  mortem  ita  vitiatam  se  invenisse 
affirmant,  ut  nullum  aliud  argumentum  re- 
quiratur : plus  tamen  apud  me  ea  quae  sequun- 
tur, quam  omnia  ab  iis  scripta  valent.  Si  ta- 
lis inflammationis  signa  febrem  quidem  sem- 
per  antecederent  vel  comitarentur ; si  notae 
membranae  mucosae  inflammatae  in  omnibus 
corporibus  secatis  invenirentur,  causa  nulla 
foret  cur  hanc  opinionem  rejiceremus.  In  Gal- 
lia, fateor,  vomitus,  dolorque  praecordia  et  to- 
tum abdomen  infestans,  quem  levissimus  qui- 
dem pressus  intensiorem  reddit,  multo  saepius 
quam  in  liis  regionibus  febricitantes  aggrediun- 
tur. Alia  signa  rarius  aut  nunquam  his  ante- 
cedunt ; morbo  accedente  perquam  levia  sunt, 
eo  autem  procedente  ingravescunt : Sed  verisi- 
millimum  est  haec  morbi  discrimina  ex  eo  prae- 
cipue pendere,  quod  alia  curandi  ratio  inter 
Britannos,  et  alia  inter  Gallos  usurpatur  : Hi 
enim  febricitantibus  purgantia  omnino  inter- 

■dicunt ; illi  vero  contra  hujusmodi  remedia 
affatim  praecipiunt.  Alvi  humores  retenti, 
febre  mutati,  et  haud  parum  corrupti  exacer- 
bationem inflammationemque  fortasse  conci- 
tare possunt : si  vero  haec  causa  continuare- 
tur, nequaquam  mirandum  est  inflammationem 
saepe  febrem  comitare,  et  membranam,  istis 
humoribus  excitantibus  obnoxiam,  post  mor- 
tem corruptam  videri.  Ast  apud  Anglos  nec 
durante  vita  talia  signa  febres  comitare  solent, 
neque  post  mortem  ista  morbi  vestigia  saepe 
reperiuntur.  Mihi  autem  objici  potest,  haec 
vitia  saepe  adesse,  licet  scrutatorem  lateant,  aut 
clari  Bichat  sententia  forsitan  in  auxilium 
vocetur,  scilicet  membranas  inflammatione 
correptas  brevi  post  mortem  ruborem  amittere: 
multa  me  prohibent  ne  illustris  viri  senten- 
tia adeo  abutar,  ut  ejus  inflammationis,  quae 
mortem  inferre  valuit,  vestigia  omnino  evanes- 
cere posse  assentirer  : Credo  Bichat  verum 
enuntiasse,  modo  inflammatio  levis  sit : at,  ni- 
si fallor,  nimium  potius  quam  nimis  parum  et 
parti  subrubrae,  et  vasculis  paulo  distentiori- 

bus,  signis  profecto  in  ventriculo  et  intestinis 
saepe,  observandis  attributum  est.  Minime 
tamen  dubito  quin  multi,  et  quidem  graves 
morbi  cerebro  et  nervis  quodammodo  vitiatis 
referendi  sint,  licet  scrutator  acerrimus  morbi 
vestigia  scalpello  patefacere  non  valeat ; mul- 
ta enim  ad  genus  nervosum  spectantia  et  la- 
tent et  latebunt : non  autem  ideo  sequitur  in- 
flammationem membranae  internae  ventriculi 
et  intestinorum  ita  levem  ut  oculis  cerni 
non  possit,  vel  ita  fugacem  ut  illius  ne  ves- 
tigia quidem  sint  detegenda,  mortis,  vel  huic 
praecedentis  morbi  signorum  causam  esse. 
Omnibus  ferme  notum  est  viscera  post  mortem 
inflammationis  praecedentis  signis  vitiata  in 
febribus  saepe  reperiri,  etiamsi  nullum  omnino 
indicium  talis  actionis,  aegro  spirante,  adesset*. 
Nonne  igitur  probabile  est  istam  inflammatio- 
nem febri  jam  confirmatae  supervenisse,  et 
nervorum  torporem,  sensusque  inde  hebetes 

* Chf.yne  “ Dublin  Hospt.’’  Rept.  eandem  sententiam  fir- 
mat, multi  etiam  alii. 

tardosque  medico  istud  celasse  ? Anne  autem 
mirandum  est  membranam  tam  molli  et  de- 
licatissima fabrica  praeditam,  humoribus  vi- 
tiatis acrioribusque  irritatam,  vi  solita  nervo- 
rum tunc  diminuta,  et  idcirco  ad  abnormem 
irritationem  resistendam  minus  paratam,  saepe 
inflammari  ? Aegros  quoque  novi,  praesertim 
in  autumno,  febri  jam  prope  finita,  dysente- 
ria laborare,  et  aliquando  vel  ex  hac  causa  mo- 
ri, vel  morbo  priore  omnino  finito,  tarde, 
propter  alvum  nimis  solutam  et  intestinor- 
um vitia,  convalescere.  Si  haec  inflammatio 
dysenterica  febrem  excitarit,  cur  rogo,  causa 
primaria  adhuc  consistente,  morbus  finitur : 
vel  hoc  non  evenire  debet,  vel  dicendem  est 
opinionem  Broussais  nec  ex  partibus  laesis 
scalpello  patefactis,  nec  ex  morbi  ipsius  sig- 
nis et  progressu  certo  probari  * ? Denique 
ita  prorsus  existimo  medicos  omnes,  qui  prio- 
rem morbum  cujusvis  partis  interioris  cau- 


* M.  Laennec  opiniones  Bkoussais  clare  et  subacto  judi- 
cio, ut  puto,  refutavit. 

sam  esse  primariam  febris  continuae  putant, 
nunquam  ejus  reconditam  et  multiplicem  natu- 
ram animadvertisse;  mihi  enim  videtur  naturam 
in  multis  febricitantibus  eas  leges*  sequi,  quae 
medicorum  sententiam  de  alicujus  partis  ma- 
lo, quasi  causa,  omnino  refellunt  : Typhi 

enim  indicia,  omnium  nimirum  partium  ac- 
tiones perturbatae,  vires  animi  ac  corporis 
fractae,  humores  qui  secerni  debent  haud  se- 
creti, vis  abnormis  et  inequalis  nervorum,  et 
similia,  ut  puto,  nulli  inflammationi  cujusvis 
partis  attribuenda  sunt.  Tali  autem  sententiae 
ratio  repugnat ; nullum  enim  principium  in 
arte  medicinae  lianc  causam  tot  tantasque  mu- 
tationes posse  efficere  ostendit.  Uti  enim  me- 
dicis omnibus  notissimum  est,  cordis  et  arteria- 
rum actiones  concitatae,  nervorumque  perturba- 
tiones, ex  simplice  quavis  inflammatione  ortae 
et  nixae,  huic  legi  omnino  obsequuntur  ; viz.  in- 
flammatione accedente  accedunt,  ingravescente 
intensiores  fiunt,  et  decedente  finiuntur.  Hoc 
autem  typho  non  accidit,  nam  sublata  partis 


* Laennec  de  L’Auscultation  Mediate. 

alicujus  inflammatione,  signa  morbi  non  dece- 
dunt ; vel  aliquando  postquam  unius  partis  in- 
flammatio sublata  est  alterius  dolor  accedit,  ex 
cpio,  licet  aeger  certe  magis  vexetur,  febris  ipsa 
parum  mutatur.  Bene  observavit  Lieutaud 
“ delirum  vero  febrile  praeviae  febri  appendi- 
tur, solosque  febricitantes  adoritur  ; cum  mi- 
nime mirum  est,  si  lioc  sedato,  perstet  febris 
solitamque  periodum  absolvat : aliter  res  se 
habet  sub  phrenitide ; si  enim  resipiscunt  aegri 
illico  sanati  restituuntur,  si  excipias  virium  de- 
bilitatem.” Quinetiam  notas  febris  ineuntis 
non  ex  inflammatione  vel  cerebri  vel  partis  cu- 
j us vis  alius  oriri,  satis  constat,  si  cum  febris 
intermittentis  signis  comparentur.  Accessio 
utriusque  eadem  est,  et  inter  se  tantummodo 
discrepant  propterea  quod  in  hoc  horror  major 
est,  et  citius  transit  in  ardorem  mox  sudore  sol- 
vendum : haec  series  per  tempus  plus  minus  ve 
longum  ternis  vel  quaternis  diebus  renovatur : 
donec  cortex  cinchonae  vel  arsenis  potassae 
morbum  tandem  sustulerit : cum  his  signis  pro- 
cul dubio  febris  continuae  cursus  multo  me- 

lius  quam  ullo  alio  morbo  comparari  potest. 
Nemo  autem  febrem  intermittentem  inflamma- 
tioni vel  cerebri,  vel  chordae  spinalis,  vel  visceris 
alicujus  tribuere  potest ; nisi  sibi  persuadeat,  is- 
tam inflammationem,  haud  secus  ac  febris  acces- 
sionem, modo  quiescere,  modo  redire,  et  reme- 
diis jam  memoratis  cedere.  Praeterea  dubitari 
non  potest  plerosque  typho  laborantes  sine  me- 
dicinae auxilio  ad  sanitatem  pervenire  posse, 
modo  ab  initio  in  conclavibus  spatiosis  aeri  ex- 
positis cubant,  et  mundities  adhibeatur.  Phre- 
nitis vero,  Peritonitis  et  Gastritis  valentissi- 
mis  tantum  remediis  cedunt : et  si  vinum, 
cinchona,  et  alia  quae  excitant  adhibita  sint  in 
his  morbis,  ut  nuper  in  febribus,  spes  nulla 
foret  aegros  convalescere  posse.  Cum  igitur  cer- 
tum sit  febres,  quae  ex  partium  inflammatione 
oriuntur,  interimere  aegros,  si  iisdem  remediis, 
quibus  febris  continua  olim  curabatur,  utere- 
mur, haud  fieri  potest  ut  hae  febres  ex  eadem 
causa  incipiant.  Inflammationem  nunquam 
typhum  comitari,  vel  febricitantes  interimere 
nequaquam  affirmo : etsi  Riverius  mihi  recte 

judicasse  videtur,  ubi  dicit  “ febres  acutas  et 
malignas  rarissime  sine  visceris  alicujus  inflam- 
matione accidere minime  tamen  hanc  morbi 
causam  esse  primariam  vel  partem  necessariam 
sentio.  Percival*  recte  scripsit,  “ Typhus 
differs  from  fevers  arising  from  simple  local  in 
flammation  in  many  important  particulars  ; but. 
in  none  more  remarkably  than  the  sudden  fail- 
ure  of  mental  and  voluntary  power,  the  ten- 
dency  to  perform  a certain  cycle  of  morbid 
changes  in  definite  periods huic  opinioni,  si 
tantum  haec  verba  adderentur  “ to  terminate 
in  health”  omnino  assentior.  Genus  nervosum 
prae  ceteris  corporis  partibus  in  febre  continua 
laborare  mens  perturbata,  stupor,  sensus  plu- 
rimi laesi,  motus  voluntarii  difficiliter  nec  rite 
peracti,  tremores,  vires  prolapsae,  et  similia 
ostendunt : nequaquam  vero  cum  quibusdam 
credendum  hanc  perturbationem  valetudinis 
ab  inflammatione  oriri ; uti  autem  cerebri  et  ge- 
neris nervosi  status  vitiosi  majori  injuria  et  in- 


“ Pract.  Observat."  &c.  by  I)r.  Eu.  Percivai.. 

commodo  aegros  afficiunt,  quam  ullius  alterius 
partis  affectio  morbosa,  sic  typhus  pene  solus 
inter  omnes  morbos,  vires  universas  mentis  et 
corporis  perturbat.  Mihi  ergo  haud  ineptum 
videtur  judicare  illud  malum,  quo  typhus  gigni- 
tur et  continetur,  genus  nervosum  imprimis 
afficere.  Nemini  tamen  adhuc  notum  est,  quae 
sit  illa  mutatio  nervosa,  quid  illud  virus  aut 
vitium,  unde  tot  tantaque  mala  moventur : 
Signa  autem  abnormia,  quae  in  variis  adversae 
valetudinis  generibus  reperiuntur,  mirabilem 
nexum,  quo  partes  corporis  inter  se  longe  dis- 
junctae nervorum  ministerio  consociantur, 
plane  ostendunt ; nec  melior  horum  signorum 

f 

aut  magis  perspicua  ratio  reddita  est.  Anne 
ergo  mirandum  est,  si,  genere  nervoso  per- 
turbato, corporis  universi  actiones  afficiantur  ? 
Viscus,  cui  vis  solita  nervosa  sit  adempta,  ne- 
que incitari,  neque  proprio  officio  rite  fungi 
posse  experimenta  in  ventriculum,  et  alias  partes 
instituta  certissime  docent : Nonne  igitur  ruina 
fere  universa  metuenda  est,  cum  haud  unius 
tantum  partis,  sed  totius  corporis  vis  nervosa 

oppressa  sit  ? Hinc  febricitantes  sanguinis 
distributione  abnormi  et  inequali,  secernendis 
vel  imminutis  vel  suppressis,  mente  laesa,  sen- 
su hebetiori,  artuum  resolutis  viribus,  et  simili- 
bus affecti  sunt.  Causae  igitur  qualescunque 
sint,  quae  febrem  continuam  gignunt,  genus 
nervosum  in  primis  afficiunt ; organa  autem 
quae  sanguinem  movent  tantum  cum  cerebro 
commercium  habent,  et  sanguinis  motus  ad 
cerebrum  excitandum  propriisque  muneribus  ap- 
tandum adeo  necessarius  est,  ut  hae  binae  func- 
tiones subsidium  ferant  et  petant  vicissim ; 
et,  una  turbata,  altera  protinus  ita  morbum  par- 
ticipat, ut  utriusque  vitia  eundem  ortum  ha- 
bere videantur.  Sanguinem  minore  vi,  febre 
ineunte,  moveri  tum  vultu,  tum  summa  cute 
pallida,  et  extenuata  certissime  apparet : Vires 
fractae  efficiunt  ut  arteriae  minus  sanguinis 
solito,  venae  plus  habeant.  Hanc  opinio- 
nem partes  laesae  scalpello  dissectae  in  cor- 
poribus eorum,  qui  ex  febre  intermittente  labo- 
rantes inter  ipsos  horrores  mortui  sunt,  satis  pro- 
bant. Quod  jam  dictum  est  causam  ostendit 

cum  molestiae  et  gravitatis,  quibus  hoc  tempore 
caput,  spina,  dorsum  et  artus  afficiuntur,  tum 
nauseae,  anxietatis  circa  praecordia,  et  arteria- 
rum debilis  languidique  motus,  aliorumque  sig- 
norum quae  in  hoc  statu  oriuntur.  Huiclanguori, 
vel  oppressioni,  ut  vocatur,  renixus  serius  ocius 
supervenit,  dummodo  vires  ad  hoc  sufficiant: 
hinc  actio  cordis  et  arteriarum  fit  validior ; un- 
de tota  cutis  rubet,  incalescit,  et  alioquin  tur- 
get ; nec  venae  diutius  sanguine  plus  aequo 
onerantur  : tum,  quod  rationi  consentaneum  est, 
torporis  et  oppressionis  indiciorum  loco,  ca- 
pitis, lumborum,  artuumque  dolores  accedunt, 
nervi  more  insolito  sentiunt ; sonus  et  lux 
aegre  tolerantur  ; perturbati  sunt  sensus,  aut 
minuuntur  aut  admodum  acuti  fiunt.  Si  aeger 
valetudine  integra  antea  usus  est,  haec  incitatio, 
sine  ullius  visceris  inflammatione,  tempore  in 
quietem  reducitur.  Si  vero  febris  debiles  et 
valetudinarios  tentat  (quales  sunt  multi  paupe- 
rum) venae  non  ita  levantur,  hinc  illa  febris  va- 
/ 

rietas  quam  Armstrong  “ Conjestive  Typus” 
nominavit.  I11  hac  forma  vis  medicatricis 

debiles  et  inutiles  conatus  bis  terve  in  die  notan- 
tur ; et  subinde,  membris  frigescentibus,  trunci 
corporis  algor  paulum  augetur.  In  aliis  exem- 
plis pars  aliqua,  ex  affectione  praecedente,  vel  ex 
alia  quadam  causa  morbo  obnoxia  succumbit : 
huic  causae  localis  inflammatio  febres  aliquando 
comitata  praecipue  tribuenda  est.  Nonnun- 
quam  etiam,  exasperatione  generali  decedente, 
cujusdam  partis  vasa  sanguifera  auctam  actio- 
nem continuant : hrec  autem  actio  interdum 
adeo  obscura  et  subacta  est,  ut  fere  lateat  nisi, 
ingravescente  febre,  abnormia  quaedam  signa  in- 
ducit. Statum,  quem  typhus  decedens  exhibet, 
torpore  prostratisque  viribus  notatum,  et  a 
medicis  “ nervous”  vocatum,  non  omnino  ex 
cordis  et  arteriarum  excitatione  pendere,  ex  eo 
manifestum  fit,  quod  in  aliis  morbis  concitatio 
multo  gravior  quam  in  typho  videmus  hoc  statu 
non  terminatur ; et  praeterea  quod  etiam  sub 
finem  febris  interdum  supervenit,  ubi  exaspera- 
tio tam  parva  et  parum  evidens  fuit,  ut  illius 
status  causa  haberi  non  potuerit.  Constat  igitur 
febrem  continuam  morbum  esse  sui  generis, 

vel  seriem  morbosarum  actionum,  quae,  sicut 
exanthemata,  cursum  definitum  in  varia  tem- 
pora divisum  implet.  Horum  vero  sin- 
gulis multa  saepe  abnormia  eveniunt,  quae 
etiam  si  formam  variant,  febri  ipsi  nec  necessa- 
ria nec  propria  sunt  habenda.  Ab  aliis  febrium 
generibus  eo  discrepat,  quod  vitium  non  tantum 
partes  aliquas  afficit,  sed  omnes  corporis  vivi 
actiones  perturbat.  Quae  res  efficit,  ut  morbus, 
secundum  corporis  habitum,  aetatem,  vires,  et 
similia,  variam  formam  assumat : nonnun- 
quam  enim,  ut  ita  dicam,  simplex  est,  alias 
cum  alicujus  partis  inflammatione  conjungi- 
tur, et  alias,  sanguine  in  venis  congesto, 
aliquando  per  totam  periodum  mutatur.  Me- 
dici igitur  prudentis  sedulo  omnia  circumspi- 
cere, actiones  varias  notare,  citiores  tardare, 
nimias  sedare,  segnes  stimulare,  et,  neglectis  le- 
gibus praeceptisqueperpetuis,  ea  curandi  ratione 
uti,  quae  vario  morbi  statui  respondeat.  “ Re- 
fert enim”  ut  inquit  Celsus  “ qualis  morbus 
sit,  quale  corpus,  quale  caelum,  quod  tempus 

anni ; minimeque  in  rebus  inter  se  differentibus 
perpetuum  esse  praeceptum  potest.” 


FINIS. 


